Пра далейшы лёс выкладчыкаў тэхнічнай школы інфармацыя вельмі скупая. Леанід Караневіч пераехаў у Мінск, Лявон Новік – у Вільню. Нейкі час у Клецку яшчэ працаваў Уладзімір Гаўронскі. Неўзабаве пасля вайны знік Аляксандр Каспер. Хадзілі чуткі, што яго пасадзілі “за супрацоўніцтва з акупантам”. Але знайсці якія-небудзь дакументальныя пацверджанні гэтага мне не ўдалося.